ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3799/00

υποβολή: Michl Ebner (PPE-DE) προς την Επιτροπή

(7 Δεκεμβρίου 2000)

Θέμα: Θέσπιση συστήματος επιστροφής φιαλών για φιάλες μιας χρήσεως στη Γερμανία

Οι Υπουργοί Περιβάλλοντος της Γερμανίας αποφάσισαν πρόσφατα, την εισαγωγή συστήματοςποχρεωτικής επιστροφής για φιάλες και κυτία. Αυτή η ρύθμιση θα ισχύσει από το καλοκαίρι του 2001, ώστε να ελεγχθεί η ποσότητα επαναχρησιμοποιούμενων προϊόντων και ο όγκος των κυτίων. Σύμφωνα με αυτή τη ρύθμιση, ο καταναλωτής καλείται να επιστρέψει τις φιάλες στην εταιρεία που πωλεί τα προϊόντα της σε φιάλες μιας χρήσεως. Πράγματι δημιουργείται έτσι ένα πρόβλημα για εταιρείες, οι οποίες εισάγουν ποτά σε φιάλες μίας χρήσεως στη Γερμανία και θα πρέπει κατόπιν να επανακτήσουν αυτές τις φιάλες, παρόλο που η νομοθεσία του κράτους τους δεν το προβλέπει.

Μπορεί να ανακοινώσει η Επιτροπή, εάν μια τέτοια μεμονωμένη εθνική ρύθμιση, δεν πρόκειται να θέσει σε λειτουργία ένα μηχανισμό που αντιτίθεται στην ελεύθερη εσωτερική αγορά και την κυκλοφορία των αγαθών, και εάν το εν λόγω μέτρο είναι συμβατό με την κοινοτική νομοθεσία;

Κοινή απάντηση του κ. Wallstrm εξ ονόματος της Επιτροπής στις γραπτές ερωτήσεις E-3799/00 και E-3974/00

(28 Φεβρουαρίου 2001)

Η Διάσκεψη των Υπουργών Περιβάλλοντος της Γερμανίας τον Οκτώβριο του 2000 εξέδωσε κοινή ανακοίνωση σχετικά με τροπολογία τουπάρχοντος γερμανικού διατάγματος για τις συσκευασίες. Ζητήθηκε από τον Ομοσπονδιακό Υπουργό κ. Jrgen Trittin να συντάξει πρόταση για τροπολογία, η οποία να καθιστάποχρεωτική την παράδοση ορισμένων συσκευασιών ποτών.

Το Ομοσπονδιακό Υπουργείο Περιβάλλοντος δεν έχει ακόμα παρουσιάσει την πρόταση αυτή. Επομένως σ'αυτό το στάδιο η τροπολογία του διατάγματος αποτελεί απλώς πολιτικό στόχο της Διάσκεψης των Υπουργών Περιβάλλοντος της Γερμανίας, και πιθανόν να μεταβληθεί αφού ολοκληρωθεί η εκκρεμούσα διαδικασία διαβούλευσης.

Θα ήταν επομένως πρόωρο σ'αυτό το στάδιο να θεωρηθεί ότιφίστανται αντιθέσεις μεταξύ μιας πιθανής τροπολογίας του γερμανικού διατάγματος για τις συσκευασίες και τουπάρχοντος κοινοτικού δικαίου. Παρ'όλα αυτά, η Επιτροπή παρακολουθεί στενά το θέμα και θα εξετάσει την πρόταση μόλις αυτή εκδοθεί.

Όσον αφορά τοπάρχον γερμανικό διάταγμα για τις συσκευασίες, το οποίο προβλέπει μεταξύ άλλων την επαναπλήρωση τουλάχιστον κατά 72 % των συσκευασιών ποτών, η Επιτροπή διαβίβασε αιτιολογημένη γνώμη στη Γερμανία τον Ιούλιο του 2000. Όσον αφορά τα φυσικά μεταλλικά νερά, τα οποία πρέπει να συσκευάζονται στην πηγή, κατά την Επιτροπή, η γερμανική νομοθεσία παραβαίνει την οδηγία 94/62/ΕΚ του Κοινοβουλίου και του Συμβουλίου της 20ης Δεκεμβρίου 1994 για τις συσκευασίες και τα απορρίματα συσκευασίας(1) σε συνδυασμό με το άρθρο 28 (πρώην 30) της συνθήκης ΕΚ, καθώς δεν είναι σαφές αν έχει επιτευχθεί η δέουσα ισορροπία μεταξύ της ελεύθερης κυκλοφορίας αυτών των προϊόντων και της προστασίας του περιβάλλοντος.

(1) ΕΕ L 365 της 31.12.1994.
ΓΡΑΠΤΗ ΕΡΩΤΗΣΗ E-4001/00

υποβολή: Charles Tannock (PPE-DE) προς την Επιτροπή

(21 Δεκεμβρίου 2000)

Θέμα: Ο Χάρτης Θεμελιωδών Δικαιωμάτων (πρόσβαση σε εργασία)

Πιστεύει η Επιτροπή ότι, ακόμη και αν ο Χάρτης Θεμελιωδών Δικαιωμάτων ενσωματονόταν στις Ευρωπαϊκές Συνθήκες, το Άρθρο 42 του Χάρτη (όπου αναφέρεται ότι κάθε πολίτης της Ένωσης και κάθε φυσικό ή νομικό πρόσωπο που κατοικεί ή έχει την καταστατική του έδρα σε κράτος μέλος, έχει δικαίωμα πρόσβασης στα έγγραφα του Ευρωπαϊκού Κοινοβουλίου, του Συμβουλίου και της Επιτροπής) δεν θα έβρισκε εφαρμογή στην πρόσβαση σε έγγραφα, εφόσον το Άρθρο 52(1) αναγνωρίζει περιορισμούς στην άσκηση των δικαιωμάτων και ελευθεριών του Χάρτη εάν είναι αναγκαίοι και ανταποκρίνονται σε στόχους γενικού ενδιαφέροντος που αναγνωρίζει η Ένωση ή στην ανάγκη προστασίας των δικαιωμάτων και ελευθεριών των τρίτων, ενώ το Άρθρο 52(2) δηλώνει ότι τα Δικαιώματα που αναγνωρίζονται στον παρόντα Χάρτη και θεμελιώνονται στις κοινοτικές Συνθήκες ή στη Συνθήκη για την Ευρωπαϊκή Ένωση, ασκούνταιπό τους όρους και εντός των ορίων που καθορίζονται σ' αυτές;

Απάντηση του κ. Prodi εξ ονόματος της Επιτροπής

(23 Ιανουαρίου 2001)

Τα άρθρα 42 και 52, παράγρ. 2 του Χάρτη θεμελιωδών δικαιωμάτων της Ένωσης σχετικά με το δικαίωμα πρόσβασης στα έγγραφα αντανακλούν το άρθρο 255 (πρώην άρθρου 191Α) της συνθήκης ΕΚ, όπως τροποποιήθηκε με τη συνθήκη του Άμστερνταμ.

Το άρθρο αυτό προβλέπει πράγματι ότι Κάθε πολίτης της Ένωσης και κάθε φυσικό ή νομικό πρόσωπο το οποίο κατοικεί ή έχει την καταστατική έδρα του σε ένα κράτος μέλος, έχει δικαίωμα πρόσβασης σε έγγραφα του Ευρωπαϊκού Κοινοβουλίου, του Συμβουλίου και της Επιτροπής.

Το εν λόγω άρθρο προβλέπει επίσης ότι οι γενικές αρχές και τα όρια, εκ λόγων δημοσίου ή ιδιωτικού συμφέροντος, που διέπουν αυτό το δικαίωμα πρόσβασης σε έγγραφα, καθορίζονται από το Συμβούλιο και το Κοινοβούλιο σύμφωνα με τη διαδικασία της συναπόφασης.

Στις 26 Ιανουαρίου 2000 η Επιτροπή ενέκρινε πρόταση κανονισμού για την εφαρμογή του άρθρου 255(1), η οποία επί του παρόντος εξετάζεται από τα δύο άλλα όργανα.

(1) ΕΕ C 177 E της 27.6.2000.
ΓΡΑΠΤΗ ΕΡΩΤΗΣΗ E-3738/00

υποβολή: Christopher Huhne (ELDR) προς την Επιτροπή

(30 Νοεμβρίου 2000)

Θέμα: Ασθένεια της ιπποκαστανιάς (Camerarua Ohridella)

1. Προτίθεται η Επιτροπή να αναφέρει πως έχει εξαπλωθεί γεωγραφικά η ασθένεια της ιπποκαστανιάς καθώς και το ρυθμό οποιασδήποτε αυξημένης εξάπλωσης;

2. Πιστεύει η Επιτροπή ότι η ασθένεια αυτή ενδέχεται να εξαπλωθεί μελλοντικά στις χώρες της βόρειας Ευρώπης, και προτίθεται να αναφέρει σε ποιο βαθμό ενδέχεται να εξαπλωθεί εάν συνεχιστούν να ισχύουν οι σημερινές τάσεις;

3. Πιστεύει η Επιτροπή ότι η εξάπλωση της ασθένειας αυτής δικαιολογεί την ταχεία εφαρμογή ερευνητικού προγράμματος για αποτελεσματικά μέτρα καταπολέμησης της ασθένειας;

Απάντηση του κ. Byrne εξ ονόματος της Επιτροπής

(24 Ιανουαρίου 2001)

Βάσει των πληροφοριών που διαθέτει σήμερα η Επιτροπή, η ασθένεια της ιπποκαστανιάς (cameraria ohridella) έχει παρατηρηθεί στο Βέλγιο, τη Γερμανία, τη Γαλλία, την Ιταλία, τις Κάτω Χώρες, την Αυστρία, την Αλβανία, τη Βοσνία-Ερζεγοβίνη, τη Βουλγαρία, την Κροατία, την Τσεχική Δημοκρατία, την πρώην Γιουγκοσλαβική Δημοκρατία της Μακεδονίας (FYROM), την Ουγγαρία, την Πολωνία, την Ρουμανία, τη Σλοβακία, την Σλοβενία, την Ελβετία, την Τουρκία και την Γιουγκοσλαβία.

Ο ρυθμός της εξάπλωσης κατά τα τελευταία έτη φαίνεται να είναι ταχύς.

1. Βάσει της σημερινής της κατανομής και των κρουσμάτων που συμβαίνουν κατά τα τελευταία έτη, αναμένεται ότι θα προσβάλει και άλλες χώρες της νοτίου Ευρώπης μάλλον παρά της βορείου Ευρώπης, καθόσον η ασθένεια τηςποκαστανιάς θεωρείται θερμοφιλική και ξηροφιλική, δηλαδή ευνοείται από το θερμό και ξηρό κλίμα.

2. Η Επιτροπή θα ήθελε να πληροφορήσει το αξιότιμο μέλος ότι ένα σχέδιο έρευνας χρηματοδοτούμενο από την Κοινότητα σχετικά με τον αειφόρο έλεγχο της ασθένειας της ιπποκαστανιάς έχει αρχίσει την 1η Ιανουαρίου 2001. Επιπλέον, η Επιτροπή θα εξακολουθήσει να επαγρυπνεί με σκοπό να ετοιμάσει, εφόσον είναι απαραίτητο, κοινοτικά μέτρα φυτοϋγιεινής.
ΓΡΑΠΤΗ ΕΡΩΤΗΣΗ E-4099/00

υποβολή: Bart Staes (Verts/ALE) προς το Συμβούλιο

(10 Ιανουαρίου 2001)

Θέμα: Οι γλωσσικές διακρίσεις εντός της Ευρωπαϊκής Ένωσης

Στο κατώφλι του Ευρωπαϊκού Έτους των Γλωσσών διάφοροι ευρωπαϊκοί οργανισμοί απαιτούν όλο και πιο συχνά και απροκάλυπτα από τουςποψηφίους τους να παρουσιάζουν την αγγλική γλώσσα ως μητρική γλώσσα. Ως εκ τούτου επιβάλλουν μία καταφανή διάκριση εις βάρος των αιτούντων εργασία που μιλούν μια άλλη γλώσσα. Κατ' αυτόν τον τρόπο, τα αγγλικά αποκτούν άνευ λόγου το καθεστώς της δεσπόζουσας (πολιτιστικά) γλώσσας.

Ένα σκανδαλώδες παράδειγμα διακρίσεως εις βάρος μη αγγλοφώνων αποτελεί η ανακοίνωση για την πλήρωση κενής θέσης που δημοσίευσε το Συμβούλιο Δήμων και Περιφερειών της Ευρώπης. Η κεντρική αυτή οργάνωση ζητά για τα γραφεία της στις Βρυξέλλες, έναπεύθυνο πληροφοριών με μητρική γλώσσα τα αγγλικά. Διάφορες άλλες προσφορές εργασίας αποδεικνύουν δυστυχώς ότι δεν πρόκειται για μεμονωμένη περίπτωση. Στις εβδομαδιαίες εκδόσεις European Voice και The Bulletin, περιλαμβάνονται συχνά αγγελίες για την πλήρωση κενής θέσης εκ μέρους ΜΚΟ και επιχειρήσεων που θέτουν ως όρο τη χρήση της αγγλικής ως english mother tongue.

Το κριτήριο της μητρικής γλώσσας αντιβαίνει προς την αρχή της μη διάκρισης κατά την πρόσληψη σε χώρες της Ευρωπαϊκής Ένωσης. Οι μη αγγλόφωνοι αποκλείονται εξαρχής από τη διαδικασία επιλογής ακόμη και όταν είναι καλοί γνώστες της αγγλικής γλώσσας. Είναι καταφανές ότι για ορισμένες θέσεις οι μη ομιλούντες την αγγλική δεν λαμβάνονται καθόλουπόψη: τούτο δε ενώ αναδύει το Ευρωπαϊκό Έτος των Γλωσσών!

Συμμερίζεται το Συμβούλιο την άποψη ότι ο όρος που οφείλουν να πληρούν οιποψήφιοι για μία θέση, δηλαδή να έχουν μητρική τους γλώσσα την αγγλική, σε χώρες της Ευρωπαϊκής Ένωσης συνιστά παραβίαση της αρχής της μη διάκρισης; Εάν ναι, ποιες ενέργειες προτίθεται να αναλάβει το Συμβούλιο για να θέσει τέρμα στις εν λόγω (γλωσσικές) διακρίσεις; Εάν όχι, βάσει ποιών επιχειρημάτων κρίνει το Συμβούλιο ότι είναι δυνατόν να συμβιβαστεί ο όρος αυτός τη μη διάκρισης;

Απάντηση

(14 Μαΐου 2001)

Το Συμβούλιο παραμένει προσηλωμένο στη θεμελιώδη αρχή της ισότητας των επίσημων γλωσσών της Ευρωπαϊκής Ένωσης, όπως αυτή καθιερώθηκε με τον κανονισμό αριθ. 1 του Συμβουλίου(1) (η πλέον πρόσφατη τροποποίησή του έγινε με την προσχώρηση της Αυστρίας, της Φινλανδίας και της Σουηδίας), και εφαρμόζει την αρχή αυτή, όπως και τα άλλα θεσμικά όργανα της Ένωσης, στην πολιτική προσλήψεων που ασκεί. Δεν είναι αρμόδιο να λάβει θέση όσον αφορά την πολιτική προσλήψεων που ασκούν άλλοι οργανισμοί και όργανα.

(1) ΕΕ 17 της 6.10.1958, σελ. 401.
ΓΡΑΠΤΗ ΕΡΩΤΗΣΗ E-3701/00

υποβολή: Glenys Kinnock (PSE) προς την Επιτροπή

(29 Νοεμβρίου 2000)

Θέμα: Ειδική σύνοδος του ΟΗΕ για τα παιδιά

Σκοπεύει άραγε η Επιτροπή να προετοιμάσει και ναποβάλει στην Προπαρασκευαστική Επιτροπή της Ειδικής Συνόδου γης Γενικής Συνέλευσης του ΟΗΕ, έκθεση σχετικά με την αποτελεσματικότητα των προγραμμάτων αναπτυξιακής συνεργασίας για την πρόοδο που έχει συντελεστεί όσον αφορά την επίτευξη των στόχων που συμφωνήθηκαν κατά την Παγκόσμια Διάσκεψη Κορυφής για τα Παιδιά το 1990;

Απάντηση του κ. Nielson εξ ονόματος της Επιτροπής

(18 Ιανουαρίου 2001)

Η ειδική σύνοδος της Γενικής Συνέλευσης των Ηνωμένων Εθνών για τα Παιδιά θα ανανεώσει τον προσεχή Σεπτέμβριο 2001 τις διεθνείς ευρείες δεσμεύσεις που αναλήφθηκαν στην Παγκόσμια Διάσκεψη Κορυφής για τα Παιδιά το 1990 και θα εξετάσει την ανάληψη περαιτέρω δράσης για τα παιδιά τις προσεχείς δεκαετίες. Το σχέδιο δράσης καθόρισε επτά μεγάλους και 20 δευτερεύοντες στόχους με συγκεκριμένη διάρκεια.

Σήμερα δενπάρχει ρητή κοινοτική πολιτική που να επικεντρώνεται στα θέματα που αφορούν τα παιδιά. Ωστόσο τα παιδιά έχουν σημαντικό ρόλο στις τομεακές, και ειδικότερα την κοινωνική, πολιτικές όπως η εκπαίδευση και ηγεία. Αυτά τα θέματα εξετάζονται στην πρόσφατη δήλωση του Συμβουλίου και της Επιτροπής για την αναπτυξιακή πολιτική της Κοινότητας και στο πρόγραμμα δράσης που συζητήθηκε στο Συμβούλιο Ανάπτυξης το Νοέμβριο 2000. Αποτελούν επίσης το κεντρικό στοιχείο της νέας συμφωνίας εταιρικής σχέσης του Cotonou καθώς και της γενικής προσπάθειας για την εξάλειψη της φτώχειας.

Επιπλέον ο κανονισμός (ΕΚ) αριθ. 975/1999 του Συμβουλίου της 29ης Απριλίου 1999 για τον καθορισμό των προϋποθέσεων για την εφαρμογή των δράσεων συνεργασίας για την ανάπτυξη(1), και ο κανονισμός (ΕΚ) αριθ. 976/1999 του Συμβουλίου της 29ης Απριλίου 1999 για τον καθορισμό των προϋποθέσεων για την εφαρμογή των κοινοτικών δράσεων, πλην των δράσεων συνεργασίας για την ανάπτυξη, οι οποίες συμβάλλουν, στα πλαίσια της κοινοτικής πολιτικής για τη συνεργασία, στο γενικό στόχο της ανάπτυξης και της εδραίωσης της δημοκρατίας και του κράτους δικαίου, καθώς και του σεβασμού των δικαιωμάτων του ανθρώπου και των θεμελιωδών ελευθεριών στις τρίτες χώρες1, αναφέρουν ότι η κοινοτική δράση πρέπει να επικεντρωθεί στα άτομα εκείνα έναντι των οποίων εισάγονται διακρίσεις ήποφέρουν από φτώχεια ή μειονέκτημα, συμπεριλαμβανομένων των παιδιών. Η κοινοτική στήριξη επικεντρώθηκε σε σχέδια σε έξι κύριους τομείς μεταξύ του 1996 και 1999.

Στον τομέα της ανθρωπιστικής βοήθειας η Επιτροπή δίνει ιδιαίτερη έμφαση στην κατάσταση των παιδιών στο πλαίσιο των συγκρούσεων και εφαρμόζει ενεργά μια εκστρατεία κατά τη χρησιμοποίηση παιδιών ως στρατιώτες. Πολλά σχέδια ΜΚΟ που χρηματοδοτεί η Επιτροπής αφορούν ειδικά τα παιδιά.

Η Επιτροπή θα συμμετέχει στον συντονισμό με τα κράτη μέλη της προπαρασκευαστικής διαδικασίας και στην ειδική σύνοδο για τα παιδιά και προτίθεται να παρουσιάσει στην ειδική σύνοδο ένα έγγραφο που θα περιλαμβάνει μια γενική επισκόπηση των δραστηριοτήτων της για τη στήριξη των παιδιών, συμπεριλαμβανομένου του τομέα της συνεργασίας για την ανάπτυξη.

(1) ΕΕ L 120 της 8.5.1999.
ΓΡΑΠΤΗ ΕΡΩΤΗΣΗ E-3958/00

υποβολή: Nelly Maes (Verts/ALE) προς το Συμβούλιο

(20 Δεκεμβρίου 2000)

Θέμα: Αναδιάρθρωση της ευρωπαϊκής βιομηχανίας

Στις 27 Ιουλίου, στα πλαίσια μιας έκθεσης όπλων στη Μεγάλη Βρετανία, κλείσθηκε μια συμφωνία ανάμεσα σε 6 χώρες της Ευρωπαϊκής Ένωσης, για την αναδιάρθρωση και τη λειτουργία της αμυντικής βιομηχανίας: Framework Agreement Concerning Measures to Facilitate the Restructuring and Operation of the European Industry. Μέσω αυτής της συμφωνίας-πλαισίου διευκολύνεται η διεθνής βιομηχανία όπλων, μεταξύ άλλων, επειδή επιτρέπει στη χώρα που σημείωσε πιο πρόσφατα πρόοδο σε κάποιο οπλικό σύστημα, να εκδώσει άδεια εξαγωγής του σχετικού οπλικού εξοπλισμού.

Είναι η πρακτική αυτή σύμφωνη με τον Κώδικα Δεοντολογίας της ΕΕ σχετικά με τις εξαγωγές όπλων;

Δεν έρχεται σε αντίθεση με τις προσπάθειες που καταβάλλονται για έναν ειρηνικό κόσμο ηπογραφή αυτής της συμφωνίας ανάμεσα στη Σουηδία, τη Μεγάλη Βρετανία, τη Γαλλία, την Ισπανία, την Ιταλία και τη Γερμανία;

Απάντηση

(7 Μαΐου 2001)

Στις 27 Ιουλίου 2000,πεγράφη ανάμεσα στη Γαλλική Δημοκρατία, την Ομοσπονδιακή Δημοκρατία της Γερμανίας, την Ιταλική Δημοκρατία, το Βασίλειο της Ισπανίας, το Βασίλειο της Σουηδίας και το Ηνωμένο Βασίλειο της Μεγάλης Βρετανίας και Βορείου Ιρλανδίας η συμφωνία.-πλαίσιο για τη λήψη μέτρωνπέρ της αναδιάρθρωσης και λειτουργίας της ευρωπαϊκής αμυντικής βιομηχανίας (Framework Agreement Concerning Measures to Facilitate the Restructuring and Operation of the European Defence Industry), ένας εκ των στόχων της οποίας έγκειται στην προσέγγιση, την απλούστευση και τον περιορισμό, όπου ενδείκνυται, των εθνικών διαδικασιών ελέγχου των εξαγωγών στον τομέα των μεταβιβάσεων και των εξαγωγών στρατιωτικούλικού και στρατιωτικής τεχνολογίας (άρθρο 1 στοιχ. δ).

Για τη χορήγηση των αδειών εξαγωγής, τα Κράτη ταπογράφοντα τη συμφωνία-πλαίσιο, τα οποία είναι όλα κράτη μέλη της Ευρωπαϊκής Ένωσης, ακολουθούν τα κριτήρια που καθορίζονται από τον Κώδικα συμπεριφοράς της Ευρωπαϊκής Ένωσης όσον αφορά την εξαγωγή όπλων που εκδόθηκε, στις 8 Ιουνίου 1998, από το Συμβούλιο. Η εσωτερική κατάσταση στην χώρα τελικού προορισμού, ως αποτέλεσμα της ύπαρξης εντάσεων ή ένοπλων συγκρούσεων και η διασφάλιση της περιφερειακής ειρήνης, ασφάλειας και σταθερότητας συγκαταλέγονται στα κριτήρια που καθορίζονται από τον Κώδικα Συμπεριφοράς της Ευρωπαϊκής Ένωσης και που γενικώς έχουν οριστεί για να αποφευχθεί ο κίνδυνος, οι εξαγωγές όπλων από κράτη μέλη της Ευρωπαϊκής Ένωσης να χρησιμοποιηθούν για εσωτερική καταστολή, διεθνή επίθεση ή για διατάραξη της περιφερειακής σταθερότητας.
ΓΡΑΠΤΗ ΕΡΩΤΗΣΗ E-3910/00

υποβολή: Adeline Hazan (PSE), Anneli Hulthn (PSE), Ulpu Iivari (PSE) και Catherine Stihler (PSE) προς την Επιτροπή

(13 Δεκεμβρίου 2000)

Θέμα: Συνειδητοποίηση για τα προβλήματα που αφορούν τον αλκοολισμό

Πλήθος ενδείξεων φανερώνει ότι όλο και περισσότεροι άνθρωποι αρχίζουν να πίνουν όλο και νεότεροι, ενώ συγκεκριμένα οινοπνευματώδη ποτά διοχετεύονται στο εμπόριο με στόχο την κατανάλωσή τους από τους πολύ νέους. Μεγάλο μέρος των διαφημίσεων κατευθύνεται ιδίως στις νέες γυναίκες. Τα στοιχεία καταδεικνύουν επίσης ότι πρόκειται για ένα πρόβλημα πανευρωπαϊκής κλίμακας.

Τι μέτρα λαμβάνει το Συμβούλιο για την αύξηση της ευαισθητοποίησης στα κράτη μέλη όσον αφορά την ανάγκη να αντιμετωπισθεί αυτό το διογκούμενο κοινωνικό πρόβλημα;

Απάντηση του κ. Byrne εξ ονόματος της Επιτροπής

(22 Ιανουαρίου 2001)

Η Επιτροπή γνωρίζει το πρόβλημα που θίγουν οι κ. βουλευτές.

Ένα συγκεκριμένο μέτρο για την αντιμετώπιση αυτού του θέματος ήταν η έγκριση πρότασης στις 27 Νοεμβρίου 2000(1) για σύσταση του Συμβουλίου σχετικά με την κατανάλωση αλκοόλ από τα παιδιά και τους εφήβους, που συνέταξε η Επιτροπή. Η πρόταση αυτή, η οποία διαβιβάστηκε και στο Ευρωπαϊκό Κοινοβούλιο, εστιάζεται στην προαγωγή τηςγείας και τα μέτρα διαπαιδαγώγησης καθώς και στην περαιτέρω ανάπτυξη της αυτορύθμισης στο θέμα της διαφήμισης και των χορηγιών των οινοπνευματωδών ποτών, με αποδέκτες τους νέους, συμπεριλαμβανομένων των νέων γυναικών.

Αφού η σύσταση εγκριθεί από το Συμβούλιο, η Επιτροπή θα μπορέσει να διαδραματίσει ενεργό ρόλο για τηνποστήριξη των κρατών μελών, προκειμένου αυτά να ευαισθητοποιηθούν και να ενημερωθούν περισσότερο σχετικά με την ανάγκη για λήψη μέτρων. Επίσης θα ταποστηρίξει και στις προσπάθειές τους να εφαρμόσουν τα προτεινόμενα μέτρα.

(1) COM(2000)736 τελικό.
ΓΡΑΠΤΗ ΕΡΩΤΗΣΗ E-3970/00

υποβολή: Peter Skinner (PSE) προς την Επιτροπή

(20 Δεκεμβρίου 2000)

Θέμα: Αμίαντος

Ο αμίαντος θα προξενήσει τον θάνατο σε περισσότερους από 250 000 κατοίκους της ΕΕ μέσα στις επόμενες δεκαετίες. Τα ποσοστά θα αυξηθούν ακόμη περισσότερο μετά την ενσωμάτωση των δεικτών θνησιμότητας από τον αμίαντο των χωρών της Ανατολικής Ευρώπης οι οποίες σύντομα θα γίνουν μέλη της ΕΕ.

Τα προβλήματα που σχετίζονται με τον αμίαντο ξεπερνούν τα εθνικά σύνορα και τους επί μέρους θεματικούς κλάδους. Αυτοί περιλαμβάνουν: την έρευνα στον τομέα της έγκαιρης διάγνωσης και θεραπείας των σχετιζομένων με τον αμίαντο ασθενειών, την φροντίδα των ετοιμοθάνατων ασθενών, την στήριξη των οικογενειών των θυμάτων αμιάντου, την αποζημίωση από πρώην εργοδότες και/ή κυβερνητικά θεσμικά όργανα για εργασιακή ή περιβαλλοντική έκθεση στον αμίαντο, τα προβλήματα που σχετίζονται με τη συνεχή χρησιμοποίηση προϊόντων που περιέχουν αμίαντο σε κτίρια, πλοία, σιδηροδρόμους καιποδομές, τη διάθεση των αποβλήτων που περιέχουν αμίαντο, την ευαισθητοποίηση των εργαζομένων και του κοινού όσον αφορά τους κινδύνους, την εποπτεία των επιχειρήσεων της ΕΕ οι οποίες προσπαθούν να εξαγάγουν την αμφισβητούμενη τεχνολογία αμιάντου σε αναπτυσσόμενες χώρες και κυρίως, την επιβολή της νομοθεσίας της ΕΕ για τον αμίαντο. Δεν είναι άραγε της άποψης η Επιτροπή πως θα ήταν επωφελές να δημιουργηθεί μια γραμματεία για τον συντονισμό των πρωτοβουλιών που αφορούν όλα τα ζητήματα του αμιάντου;

Απάντηση του κ. Byrne Εξ ονόματος της Επιτροπής

(9 Φεβρουαρίου 2001)

Η Επιτροπή δεν θεωρεί σκόπιμο να δημιουργήσει γραμματεία για το συντονισμό πρωτοβουλιών σχετικά με θέματα αμίαντου.

Ο σύνδεσμος μεταξύ διαφόρωνπηρεσιών της Επιτροπής αρμόδιων για τους περιορισμούς στην αγορά, τα απόβλητα, τηνγειονομική διάγνωση και θεραπεία, την προστασία στο χώρο εργασίας, το εμπόριο και τη δημόσιαγεία λειτούργησε επαρκώς, έτσι ώστε καθιερώθηκε δίκτυο προληπτικών μέτρων σύμφωνα με την κοινοτική νομοθεσία. Τα μέτρα αυτά μειώνουν την απειλή κατά τηςγείας που αντιπροσωπεύει ο αμίαντος. Παράλληλα, η επιστημονική επιτροπή η αρμόδια για τη τοξικότητα, την οικοτοξικότητα και το περιβάλλον θα εξακολουθήσει να παρακολουθεί την εξέλιξη των επιστημονικών γνώσεων σχετικά με τις επιπτώσεις του αμίαντου στη δημόσιαγεία.
ΓΡΑΠΤΗ ΕΡΩΤΗΣΗ E-3809/00

υποβολή: Neil MacCormick (Verts/ALE) προς την Επιτροπή

(7 Δεκεμβρίου 2000)

Θέμα: Εξαγωγή ζώντων αλόγων

Η κοινοτική νομοθεσία για τη μεταφορά αλόγων προβλέπει ότι μετά από 8 ώρες ταξίδι τα άλογα εκφορτώνονται, σιτίζονται, ποτίζονται και αναπαύονται για τουλάχιστον 24 ώρες. Τα ζώα πρέπει να είναι στραμμένα προς την ίδια κατεύθυνση, δεμένα και χωριστά οι φοράδες από τους επιβήτορες.

Μπορεί να μας πει η Επιτροπή τι μέτρα προτίθεται να λάβει για να εξασφαλίσει την τήρηση των διατάξεων αυτών;

Απάντηση του κ. Byrne εξ ονόματος της Επιτροπής

(31 Ιανουαρίου 2001)

Στο κεφάλαιο VII του παραρτήματος της οδηγίας 91/628/ΕΟΚ του Συμβουλίου, της 19ης Νοεμβρίου 1991, για την προστασία των ζώων κατά τη μεταφορά και την τροποποίηση των οδηγιών 90/425/ΕΟΚ και 91/496/ΕΟΚ(1) όπως τροποποιήθηκε από την οδηγία 95/29/ΕΚ, της 29ης Ιουνίου 1995(2), προβλέπονται διαστήματα ποτίσματος και παροχής τροφής και ορίζεται η διάρκεια ταξιδιού και ανάπαυσης για τη μεταφορά ζώντων ζώων, συμπεριλαμβανομένων των αλόγων.

Κατά γενικό κανόνα η διάρκεια ταξιδιού των ζώντων ζώων δεν πρέπει ναπερβαίνει τις οκτώ ώρες. Ωστόσο σύμφωνα με την παράγραφος 4 σημείο (γ) του κεφαλαίου VII επιτρέπεται η μεταφορά οικιακών μονόπλων επί εικοσιτέσσερις ώρες το ανώτερο, με την προϋπόθεση ότι ικανοποιούνται ορισμένες επιπλέον απαιτήσεις.

Η εφαρμογή στην πράξη της κοινοτικής νομοθεσίας εμπίπτει στην αρμοδιότητα των κρατών μελών. Η Επιτροπή αναλαμβάνει τη διενέργεια επιτόπου ελέγχου στα κράτη μέλη, προκειμένου να εξασφαλίζει ότι οι αρμόδιες αρχές εφαρμόζουν την κοινοτική νομοθεσία με αποτελεσματικό και ομοιόμορφο τρόπο.

Πρέπει να επισημανθεί ότι η Επιτροπή έχει κινήσει διαδικασία επί παραβάση κατά ορισμένων κρατών μελών λόγω μη εφαρμογής της κοινοτικής νομοθεσίας στον τομέα αυτό.

Επιπλέον, η Επιτροπή ενέκρινε προσφάτως έκθεση(3) σχετικά με την εμπειρία που έχουν αποκτήσει τα κράτη μέλη από την εφαρμογή της οδηγίας αυτής. Η έκθεσηποβάλλεται στο Συμβούλιο και στο Κοινοβούλιο.

Στην έκθεση της Επιτροπής διαπιστώνονται σημαντικές ελλείψεις όσον αφορά την εφαρμογή της νομοθεσίας από τις εθνικές αρχές. Τα κράτη μέλη θα πρέπει στο προσεχές μέλλον να διαθέσουν επαρκείς πόρους για την αποτελεσματικότερη εφαρμογή της ισχύουσας νομοθεσίας.

Δίνοντας συνέχεια στα συμπεράσματα της έκθεσης, η Επιτροπή θα προβεί σε αναθεώρηση της ισχύουσας νομοθεσίας. Κατά την εκπόνηση των προτάσεων της, η Επιτροπή είναι πιθανό να εξετάσει διάφορες πτυχές και ιδιαίτερα την ταχεία έγκριση πρόσθετων μέτρων για την προστασία των αλόγων.

(1) ΕΕ L 340 της 11.12.1991.

(2) ΕΕ L 148 της 30.6.1995.

(3) Έκθεση της Επιτροπής στο Συμβούλιο και στο Κοινοβούλιο σχετικά με την εμπειρία που έχουν αποκτήσει τα κράτη μέλη από τη θέση σε εφαρμογή της οδηγίας 95/29/ΕΚ του Συμβουλίου για την τροποποίηση της οδηγίας 91/628/ΕΟΚ σχετικά με την προστασία των ζώων κατά τη μεταφορά COM(2000)809 τελικό.